На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о првом ребалансу буџета општине Гаџин Хан за 2020. годину („Службени лист града Ниша“ број 101/2019, 91/2020) и предлога Службе за буџет, финансије и пореску администрацију број 400-1174/20-IV/01 од 28.12.2020. године,

Општинско веће општине Гаџин Хан на седници одржаној 28. децембра 2020. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2020. годину (“Службени лист града Ниша” број 101/2019, 91/2020):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 79.**

**Економска класификација 499000 - Средства резерве**

**ОДОБРАВАЈУ СЕ** средства у износу од **86.000,00** динара (осамдесетшестхиљададинара) Општинској управи за трошкове поправке водоводне мреже.

1. Средства из тачке 1. овог предлога распоређују се у оквиру

**Раздео 5**

**Програм 2-КОМУНАЛНЕ УСЛУГЕ**

**Програмска активност 1102-0008 – Управљање и снабдевање водом за пиће**

**Функционална класификација 630 – Водоснабдевање**

**Позиција 104/2**

**Економска класификација 425115 – Радови на водоводу и канализацији**

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2020. годину и финансијског плана Општинске управе општине Гаџин Хан утврђено је да на економској класификацији 425100- Текуће поправке и одржавање објеката нису планирана довољна средства.

Наведена средства су потребна ради измирења обавеза према ЈП Дирекцији Гаџин Хан по рачуну за поправку водоводне мреже број 05/95 од 25.12.2020.године у Гркињи по Наредби Председника општине број 352-473/20-I од 15.10.2020.године, у Г. Душнику по Наредби Председника општине број 352-509/20-I од 27.10.2020.године, у Топоници, Виландрици и Д.Душнику по Наредби Председника општине број 352-653/20-I од 22.12.2020.године. Одлуком о првом ребалансу буџета општине Гаџин Хан за 2020.годину ова средства нису планирана у довољном износу.

Да би се извршила исплата наведене услуге средства се издвајају из текуће буџетске резерве.

.

Број: 06-400-681/20-III

У Гаџином Хану, 28.12.2020. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК,

Милисав Филиповић